584 A MAGYAR TUD. TÁRSASÁG ÉRTEKEZÉSEI, 
ülés és szavazás nélkül, Magyarországba és kapcsolt részeibe bévetteknek, 
s alapítványi és tisztán világi jószágaiknak zálogcímmeli birtoklására ké- 
peseknek nyilváníttatnak. Továbbá rendeltetik, hogy jövendőben bár mily 
szerzeteseknek kolostorai vagy collegiumai a köztársaságnak szüksége és 
a királynak beléegyezése nélkül ne szaporittassanak. 
A 111-ik ágazat , mely által a rendek illő háladatosságuknak tanusá- 
gaúl örökítik a felség azon kegyelmének emlékezetét, melynél fogvást a 
jövendőbeli esztergomi érsekeket , az akkori érseknek, Keresztely August 
szász hercegnek, hathatós esedezésére, római birodalom hercegeivé nevezni 
és azoknak minden előjogaival fölruházni méltóztatott. í 
6) Horvátországnak dolgait illetők. 
A 114- és 120-ik ágazatok, melyek közól amaz a felségnek az iránti 
megegyezését adja elő , hogy a slavoniai bán és utódai a biztosítólevél és 
az 1609:27. s 1681:62-ik cikk szerinti hatalmával éljen, és a királyi pénz- 
tárból mind személyére mind zászlóaljára zsoldot húzzon. Emebben pedig 
Horvát- s Dalmátországoknak és Slavóniának helyhatósági külön rendel- 
ményei iránt rendeltetik , hogy azon rendelményeik, melyek a király által 
névszerint, valamint azok is, melyek az 1681 :66-dik cikk által általá- 
ban megerősittettek, mind érvényeseknek tartassanak, ezen utolsókra 
nézve mégis a magános hazafiaknak , ha valamelyike által nyomatnának , a 
királyi felséghez folyamodni szabad maradván; azon rendeleteik pedig , 
melyek ily helybenhagyás nélkül divatoznak, vagy alegközelebbi országos 
gyülekezetökben a magyar országgyűléshez teendő közvetlen folyamodás- 
nak eltiltására , vagy az alispánoknak báni táblai ülnökségtóli kizárásokra 
nézve hozattak , avagy királyi hatóságot, s igazság-kiszolgáltatást, vagy 
pörlekedést érdeklő tárgyak iránt hozatandnak, helybenhagyás vagy félre- 
vetés végett, és pedig a már meghozottak egy évnek leforgása alatt, ő fel- 
sége elébe terjesztessenek , s máskép kötelezők ne legyenek. 
A 121-ik ágazat , melyben rendeltetik, hogy Horvátországban és $Sla- 
voniában a bán, vagy ő akadályozva levén, a felség által a rendeknek folya- 
modására a bán kivánatának meghallgatásával közólök helyettesítendő egyén 
által a báni tablának ülnökeivel, kiknek száma előbb ezen országok ren- 
dei által királyi helybenhagyás mellett megkisebbítendő leend, királyi pa- 
rancsok megvetésének. büntetése alatt évenkint mind nagyobb és kisebb 
ünnepnyolcadi, mind fölvizsgálati székek hirdettessenek , és a szokott na- 
pokon át folytonosan tartassanak. Í 
